শ্রী শ্রী অনিরুদ্ধদেব ক্রীড়া বিশ্ববিদ্যালয়
শ্রী শ্রী অনিরুদ্ধদেব স্পোর্টস ইউনিভার্সিটি আসামের ডিব্রুগড় জেলার চাবুয়াতে অবস্থিত একটি সরকারি স্টেট বিশ্ববিদ্যালয়। বিশ্ববিদ্যালয়টি আসাম "শ্রী শ্রী অনিরুদ্ধদেব স্পোর্টস ইউনিভার্সিটি আইন, ২০১৮" দ্বারা প্রতিষ্ঠিত হয় যা ২০১৮ সালের ২৬ সেপ্টেম্বর আসাম বিধানসভায় অনুমোদন হয়েছিল, পরবর্তীতে ১০ ডিসেম্বর ২০১৮-এ বিশ্ববিদ্যালয়টি আসামের রাজ্যপালের সম্মতি প্রাপ্ত হয়। ২০২০ সালের ১০ই জুলাই জয় প্রকাশ বর্মা শ্রী শ্রী অনিরুদ্ধদেব স্পোর্টস ইউনিভার্সিটি প্রথম উপাচার্য হিসেবে দায়িত্ব গ্রহণ করেন। বিশ্ববিদ্যালয়টি বর্তমানে ডিব্রুগড় বিশ্ববিদ্যালয়ের ক্যাম্পাস থেকে পরিচালিত হচ্ছে।